CELEX: 32020R0267
Language: et
Date: 2020-02-26 00:00:00
Title: Komisjoni Rakendusmäärus (EL) 2020/267, 26. veebruar 2020, millega tehakse mahaarvamised Poola 2019. aasta lõhepüügikvoodist 2017. aasta ülepüügi tõttu

27.2.2020   
               
               
                  ET
               
               
                  Euroopa Liidu Teataja
               
               
                  L 56/1
               
            
         KOMISJONI RAKENDUSMÄÄRUS (EL) 2020/267,
         26. veebruar 2020,
         millega tehakse mahaarvamised Poola 2019. aasta lõhepüügikvoodist 2017. aasta ülepüügi tõttu
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) eriti selle artikli 105 lõiget 4,
         ning arvestades järgmist:
         
                     (1)
                  
                  
                     Nõukogu määrusega (EL) 2016/1903 (2) oli Poolale 2017. aastaks eraldatud lõhepüügikvoot alarajoonide 22–31 liidu vetes (SAL/3BCD-F).
                  
               
                     (2)
                  
                  
                     Pärast seda, kui Poola ja Läti vahetasid kvoote vastavalt Euroopa Parlamendi ja nõukogu määruse (EL) nr 1380/2013 (3) artikli 16 lõikele 8 ning Poola kasutas kõnealuse määruse artikli 15 lõike 9 kohast ühest aastast teise ülekandmist, suurendati Poola lõhepüügikvooti 2017. aastaks algselt 6 030 isendilt 13 693 isendile.
                  
               
                     (3)
                  
                  
                     Määruse (EÜ) nr 1224/2009 kohaselt 2018. aastal Poolas tehtud kontrollkäikude ajal avastas komisjon ebaõiged ja ebapiisavad püügiandmed, millest nähtus, et Poola 2017. aasta lõhepüügikvooti alarajoonide 22–31 liidu vetes oli ületatud 2 246 isendi võrra. Vastuolusid saagi koostise aruandluses ja ülepüügi taset kinnitasid mitu määruse (EÜ) nr 1224/2009 kohaselt 2018. ja 2019. aastal Poolas tehtud auditit ja kontrollkäiku. Auditiaruanded edastati Poolale nõuetekohaselt ja neid arutati asjaomase liikmesriigiga.
                  
               
                     (4)
                  
                  
                     Määruse (EÜ) nr 1224/2009 artikli 105 lõikes 4 sätestatud korras konsulteeris komisjon Poolaga ülepüütud koguste ja mahaarvamiste üle 11. oktoobri 2019. aasta kirjaga. Poola ametiasutused kinnitasid selle kirja kättesaamist 11. oktoobril 2019.
                  
               
                     (5)
                  
                  
                     31. oktoobri 2019. aasta kirjas tunnistas Poola, et ületas 2017. aastal lõhekvooti 2 246 isendi võrra, ning tegi ettepaneku arvata see kogus maha tema 2019. aasta kvoodist. Pärast kvootide vahetamist on Poola 2019. aasta lõhekvoot piisav kõnealuse mahaarvamise tegemiseks lisaks 2018. aasta ülepüügi tõttu tehtud mahaarvamisele (4).
                  
               
                     (6)
                  
                  
                     Vastavalt määruse (EÜ) nr 1224/2009 artikli 105 lõikele 2 tuleb kohaldada korrutustegurit 1,00, kui – nagu käesoleval juhul – ülepüügi ulatus võrreldes lubatud lossimisega oli 100 tonni või alla selle.
                  
               
                     (7)
                  
                  
                     Käesoleva määrusega ettenähtud meetmed on kooskõlas kalanduse ja vesiviljeluse komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Poolale 2019. aastaks nõukogu määrusega (EL) 2018/1628 (5) eraldatud lõhe (Salmo salar) püügikvooti alarajoonide 22–31 liidu vetes vähendatakse vastavalt käesoleva määruse lisale.
         
         
            Artikkel 2
            Käesolev määrus jõustub seitsmendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. veebruar 2020
            
               
                  Komisjoni nimel
               
               
                  President
               
               Ursula VON DER LEYEN
            
         
         
            (1)  ELT L 343, 22.12.2009, lk 1.
         
            (2)  Nõukogu 28. oktoobri 2016. aasta määrus (EL) 2016/1903, millega määratakse kindlaks teatavate Läänemere kalavarude ja kalavarurühmade püügivõimalused 2017. aastaks ning muudetakse määrust (EL) 2016/72 (ELT L 295, 29.10.2016, lk 1).
         
            (3)  Euroopa Parlamendi ja nõukogu 11. detsembri 2013. aasta määrus (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning millega tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22).
         
            (4)  Komisjoni 29. novembri 2019. aasta rakendusmäärus (EL) 2019/2095, millega tehakse mahaarvamised Poola 2019. aasta lõhepüügikvoodist 2018. aasta ülepüügi tõttu (ELT L 317, 9.12.2019, lk 105).
         
            (5)  Nõukogu 30. oktoobri 2018. aasta määrus (EL) 2018/1628, millega määratakse 2019. aastaks kindlaks teatavate Läänemere kalavarude ja kalavarurühmade püügi võimalused ning muudetakse määrust (EL) 2018/120 teatavate püügivõimaluste kohta teistes vetes (ELT L 272, 31.10.2018, lk 1).
      
      
         
            LISA
            
                        
                           Liikmesriik
                        
                     
                     
                        
                           Liigi kood
                        
                     
                     
                        
                           Piirkonna kood
                        
                     
                     
                        
                           Liigi nimi
                        
                     
                     
                        
                           Piirkonna nimetus
                        
                     
                     
                        
                           Esialgne kvoot 2017. aastal (isendite arvuna)
                        
                     
                     
                        
                           Lubatud lossitavad kogused 2017. aastal (kogu kohandatud kogus isendite arvuna)
                            (1)
                        
                     
                     
                        
                           Kogupüük 2017. aastal (kogus isendite arvuna)
                        
                     
                     
                        
                           Kvoodi kasutamise ja lubatud lossitava koguse suhe
                        
                     
                     
                        
                           Lubatud lossitava kogusega seotud ülepüük (kogus isendite arvuna)
                        
                     
                     
                        
                           Korrutustegur
                            (2)
                        
                     
                     
                        
                           Täiendav korrutustegur
                            (3)
                           
                              ,
                           
                            (4)
                        
                     
                     
                        
                           2019. aastal kohaldatavad mahaarvamised (kogus isendite arvuna)
                        
                     
                  
                        
                           PL
                        
                     
                     
                        SAL
                     
                     
                        3BCD-F
                     
                     
                        Lõhe
                     
                     
                        Alarajoonide 22–31 liidu veed
                     
                     
                        6 030 
                     
                     
                        13 693 
                     
                     
                        15 939 
                     
                     
                        116,40 %
                     
                     
                        2 246 
                     
                     
                        1,00
                     
                     
                        /
                     
                     
                        2 246 
                     
                  
               (1)  Liikmesriigile asjakohaste püügivõimaluste määruste alusel kehtestatud kvoodid pärast Euroopa Parlamendi ja nõukogu määruse (EL) nr 1380/2013 (ELT L 354, 28.12.2013, lk 22) artikli 16 lõike 8 kohase püügivõimaluste vahetamise, nõukogu määruse (EÜ) nr 847/96 (EÜT L 115, 9.5.1996, lk 3) artikli 4 lõike 2 ja määruse (EL) nr 1380/2013 artikli 15 lõike 9 kohase, aastatel 2016–2017 toimuva kvootide ülekandmise või määruse (EÜ) nr 1224/2009 artiklite 37 ja 105 kohase püügivõimaluste ümberjaotamise ja mahaarvamise arvessevõtmist.
            
               (2)  Nagu on sätestatud määruse (EÜ) nr 1224/2009 artikli 105 lõikes 2. Mahaarvamise kordajat × 1,00 kohaldatakse juhul, kui ülepüük on 100 tonni või alla selle.
            
               (3)  Nagu on sätestatud määruse (EÜ) nr 1224/2009 artikli 105 lõikes 3 ja tingimusel, et ülepüügi ulatus on üle 10 %.
            
               (4)  Täht „A“ osutab sellele, et ülepüügi tõttu aastatel 2015, 2016 ja 2017 on kohaldatud täiendavat korrutustegurit 1,5. Täht „C“ osutab sellele, et asjaomaste kalavarude suhtes on mitmeaastase kava kohaldamise tõttu kohaldatud täiendavat korrutustegurit 1,5.